ନୂଆିଲ୍ଲୀ, ଅପ୍ରେଲ ୨୧(ଓଡ଼ିଶା ଡ଼ଟ୍ କମ୍) ନୂଆଦିଲ୍ଲୀ ସ୍ଥିତ ଏଲ୍ବିଆଇଆଇଏଚ୍ଏମ୍ ଓଡ଼ିଆ ଖାଦ୍ୟ ପ୍ରସ୍ତୁତି ଉପରେ ଏକ ଛଅ ମାସିଆ ଡ଼ିପ୍ଲୋମା ପାଠ୍ୟକ୍ରମ ଆରମ୍ଭ କରିଛି ।
ଏହା ଉପରେ ଛାତ୍ର ମାନଙ୍କୁ ତାଲିମ ଦେବା ନିମନ୍ତେ ପ୍ରଥମ ଥର ପାଇଁ ପାଠ୍ୟକ୍ରମ ଭିତ୍ତିକ କାର୍ଯ୍ୟକ୍ରମ ଆରମ୍ଭ କରାଯାଇଛି ।
ଏହାର ପ୍ରଥମ ବ୍ୟାଚ୍ରରେ ୧୫ ଜଣ ଛାତ୍ର ରହିବେ ଓ ସେମାନେ ଉଭୟ ଥିଓରି ଏବଂ ପ୍ରାକ୍ଟିକାଲ ପରୀକ୍ଷା ଦେବେ । ଉତ୍ତମ ଓଡ଼ିଆ ଖାଦ୍ୟ , ସ୍ନାକ୍ସ, ମେନ୍ କୋର୍ସ, ମିଠା ଏବଂ ପାନୀୟ ଉପରେ ତାଲିମ ଦିଆଯିବ ।
""ଓଡ଼ିଆ ଖାଦ୍ୟ ସ୍ୱାସ୍ଥ୍ୟକର ଏବଂ ସ୍ୱାଦିଷ୍ଟ କିନ୍ତୁ ବାହାରେ ଏଗୁଡ଼ିକର ପ୍ରଚାର ହୋଇ ପାରୁନାହିଁ । ତେଣୁ ଆମେ ଏହି ଛଅ ମାସିକିଆ ଡ଼ିପ୍ଲୋମା କୋର୍ଟ ଆରମ୍ଭ କରିଛୁ । ଏହା୍ୱାରା ଏକ ଓଡ଼ିଆଖାଦ୍ୟ ପ୍ରସ୍ତୁତି ଦଳଙ୍କ ରାଷ୍ଟ୍ରଦୂତ ତିଆରି କରିବୁ ଓ ସେମାନେ ଏହି ଖାଦ୍ୟକୁ ସମଗ୍ର ବିଶ୍ୱରେ ପରିଚିତ କରିବେ" ଏହାର ନିର୍ଦ୍ଦେଶକ କମଳ କୁମାର କହିଛନ୍ତି ।
ଉକ୍ତ ପାଠ୍ୟକ୍ରମ ପାଇଁ ଦଶମ ପାସ୍ ଯୋଗ୍ୟତା ତଥା ଇଂରାଜୀ ଓ ହିନ୍ଦୀରେ ଜ୍ଞାନ ଥିବା ଆବଶ୍ୟକ । ପାଠ୍ୟକ୍ରମ ପାଇଁ ଫି ୪୫ ହଜାର ଟଙ୍କା(ପାଠ୍ୟ ସାମଗ୍ରୀ, ପୋଷାକ ଏବଂ ପରୀକ୍ଷା ଫି) । ଏହାସହ ହଷ୍ଟେଲରେ ରହଣି ପାଇଁ ଅଲଗା ଫି ଦେବାକୁ ପଡ଼ିବ ।
ଢେଙ୍କାନାଳ, ଡ଼ଇସେମ୍ବର ୨୩(ଓଡ଼ିଶା ଡ଼ଟ୍ କମ୍) ଢେଙ୍କାନାଳ ସ୍ୱୟଂଶାସିତ କଲେଜ ପରିସରରେ ଗୁରୁବାର କେତେକ ଦୁର୍ବୃତ୍ତ ଦୁଇ ଜଣ ଛାତ୍ରଙ୍କୁ ଧାରୁଆ ଅସ୍ତ୍ର ସାହାଯ୍ୟରେ ହତ୍ୟା କରିଥିବା ପୋଲିସ କହିଛି ।
ଉକ୍ତ କଲେଜର ପୂର୍ବତନ ଛାତ୍ର କମଲ ଲୋଚନ ଳେଇ ଓ ଛାତ୍ର ସଂଗ୍ରାମ ମହାନ୍ତି କ୍ୟାରମ ଖେଳୁଥିବା ସମୟରେ ଅଜଣା ଦୁର୍ବୃତ୍ତମାନେ କାର୍ ରେ ଆସି କଲେଜ ପରିସରରେ ତାଙ୍କୁ ଆକ୍ରମଣ କରିଥିଲେ ।
ଉଭୟଙ୍କୁ ଗୁରୁତର ଅବସ୍ଥାରେ ଜିଲ୍ଲା ମୁଖ୍ୟ ଚିକିତ୍ସାଳୟକୁ ଅଣାଯାଇଥିଲା । ସେଠାରେ ଦଳେଇଙ୍କୁ ଡ଼ାକ୍ତର ମୃତ ଘୋଷଣା କରିଥିଲେ ଓ ମହାନ୍ତିଙ୍କୁ କଟକ ବଡ଼ ଡ଼ାକ୍ତରଖାନାକୁ ସ୍ଥାନାନ୍ତର କରାଯାଇଥିଲା ଏବଂ ତାଙ୍କୁ ମଧ୍ୟ ସେଠାରେ ଡ଼ାକ୍ତର ମୃତ ଘୋଷଣା କରିଥିଲେ ।
ପୋଲିସ ଏହି ଘଟଣାରେ ଜଣେ ବ୍ୟକ୍ତିଙ୍କୁ ଅଟକ ରଖି ପଚରାଉଚରା କରିଛି । ପରେ ଉତ୍ତ୍ୟକ୍ତ ଲୋକମାନେ ଦୁର୍ବୃତ୍ତଙ୍କ ତୁରନ୍ତ ଗିରଫ ଦାବୀରେ ଜାତୀୟ ରାଜପଥ ଅବରୋଧ କରିଥିଲେ ।
